राव चंदबरदाई

REDIRECT चंदबरदाई

 चंदबरदाई 
मुक्त ज्ञानकोश विकिपीडिया से
Jump to navigationJump to searchचंदबरदाई का चित्र हिन्दी साहित्यकार चित्रावली के सौजन्य से

चंदबरदाई (जन्म: संवत 1205 तदनुसार 1148 ई०[1] लाहौर वर्तमान में पाकिस्तान में - मृत्यु: संवत 1249 तदनुसार 1192 ई० गज़नी) हिन्दी साहित्य के वीर गाथा कालीन कवि तथा पृथ्वीराज चौहान के मित्र थे। उन्होंने अपने मित्र का अन्तिम क्षण तक साथ दिया।

 अनुक्रम 

 1जीवनी
 2हिन्दी के पहले कवि
 3गोरी के वध में सहायता
 4इन्हें भी देखें
 5बाहरी कड़ियाँ
 6सन्दर्भ

 जीवनी[संपादित करें] 
चंदबरदाई का जन्म लाहौर में हुआ था,उनकी जाति चंडिसा राव थी, बाद में वह अजमेर-दिल्ली के सुविख्यात हिंदू नरेश पृथ्वीराज का सम्माननीय सखा, राजकवि और सहयोगी हो गया था। इससे उसका अधिकांश जीवन महाराजा पृथ्वीराज चौहान के साथ दिल्ली में बीता था। वह राजधानी और युद्ध क्षेत्र सब जगह पृथ्वीराज के साथ रहा था। उसकी विद्यमानता का काल 13 वीं सदी है। चंदवरदाई का प्रसिद्ध ग्रंथ "पृथ्वीराजरासो" है। इसकी भाषा को भाषा-शास्त्रियों ने पिंगल कहा है, जो राजस्थान में ब्रजभाषा का पर्याय है। इसलिए चंदवरदाई को ब्रजभाषा हिन्दी का प्रथम महाकवि माना जाता है। 'रासो' की रचना महाराज पृथ्वीराज के युद्ध-वर्णन के लिए हुई है। इसमें उनके वीरतापूर्ण युद्धों और प्रेम-प्रसंगों का कथन है। अत: इसमें वीर और श्रृंगार दो ही रस है। चंदबरदाई ने इस ग्रंथ की रचना प्रत्यक्षदर्शी की भाँति की है लेकिन शिलालेख प्रमाण से ये स्पष्ट होता है कि इस रचना को पूर्ण करने वाला कोई अज्ञात कवि है जो चंद और पृथ्वीराज के अन्तिम क्षण का वर्णन कर इस रचना को पूर्ण करता है।

 हिन्दी के पहले कवि[संपादित करें] 
चंदबरदाई को हिंदी का पहला कवि और उनकी रचना पृथ्वीराज रासो को हिंदी की पहली रचना होने का सम्मान प्राप्त है। पृथ्वीराज रासो हिंदी का सबसे बड़ा काव्य-ग्रंथ है। इसमें 10,000 से अधिक छंद हैं और तत्कालीन प्रचलित 6 भाषाओं का प्रयोग किया गया है। इस ग्रंथ में उत्तर भारतीय क्षत्रिय समाज व उनकी परंपराओं के विषय में विस्तृत जानकारी मिलती है, इस कारण ऐतिहासिक दृष्टि से भी इसका बहुत महत्व है।

वे भारत के अंतिम हिंदू सम्राट पृथ्वीराज चौहान तृतीय के मित्र तथा राजकवि थे। पृथ्वीराज ने 1165 से 1192 तक अजमेर व दिल्ली पर राज किया। यही चंदबरदाई का रचनाकाल भी था।

 गोरी के वध में सहायता[संपादित करें] 
इनका जीवन पृथ्वीराज के जीवन के साथ ऐसा मिला हुआ था कि अलग नहीं किया जा सकता। युद्ध में, आखेट में, सभा में, यात्रा में, सदा महाराज के साथ रहते थे और जहाँ जो बातें होती थीं, सब में सम्मिलित रहते थे। यहां तक कि मुहम्मद गोरी के द्वारा जब पृथ्वीराज चौहान को परास्त करके एवं उन्हे बंदी बना करके गजनी ले जाया गया तो ये भी स्वयं को वश में नहीं कर सके एवं गजनी चले गये। ऐसा माना जाता है कि कैद में बंद पृथ्वीराज को जब अन्धा कर दिया गया तो उन्हें इस अवस्था में देख कर इनका हृदय द्रवित हो गया एवं इन्होंने गोरी के वध की योजना बनायी। उक्त योजना के अंतर्गत इन्होंने पहले तो गोरी का हृदय जीता एवं फिर गोरी को यह बताया कि पृथ्वीराज शब्दभेदी बाण चला सकता है। इससे प्रभावित होकर मोहम्मद गोरी ने पृथ्वीराज की इस कला को देखने की इच्छा प्रकट की। प्रदर्शन के दिन चंद बरदायी गोरी के साथ ही मंच पर बैठे। अंधे पृथ्वीराज को मैदान में लाया गया एवं उनसे अपनी कला का प्रदर्शन करने को कहा गया। पृथ्वीराज के द्वारा जैसे ही एक घण्टे के ऊपर बाण चलाया गया गोरी के मुँह से अकस्मात ही "वाह! वाह!!" शब्द निकल पड़ा बस फिर क्या था चंदबरदायी ने तत्काल एक दोहे में पृथ्वीराज को यह बता दिया कि गोरी कहाँ पर एवं कितनी ऊँचाई पर बैठा हुआ है। वह दोहा इस प्रकार था:

चार बाँस चौबीस गज, अंगुल अष्ट प्रमान! ता ऊपर सुल्तान है, मत चूके चौहान!!

इस प्रकार चंद बरदाई की सहायता से से पृथ्वीराज के द्वारा गोरी का वध कर दिया गया। इनके द्वारा रचित पृथ्वीराज रासो हिंदी भाषा का पहला प्रामाणिक काव्य माना जाता है।

 इन्हें भी देखें[संपादित करें] 

 पृथ्वीराज रासो
 पृथ्वीराज चौहान
 मोहम्मद ग़ोरी
 हिन्दी कवि
 आदिकाल

 बाहरी कड़ियाँ[संपादित करें] 

 चन्द बरदाई

 सन्दर्भ[संपादित करें] 

 ↑ ‘हिन्दी साहित्यकार चित्रावली’, प्रकाशक एवं मुद्रक: हिन्दी बुक सेण्टर, नई दिल्ली

श्रेणियाँ: 

 व्यक्तिगत जीवन
 आदिकाल के कवि
 पृथ्वीराज चौहान

 दिक्चालन सूची 

 लॉग इन नहीं किया है
 वार्ता
 योगदान
 अंक परिवर्तन
 खाता बनाएँ
 लॉग इन

 लेख
 संवाद

 पढ़ें
 सम्पादन
 इतिहास देखें

 मुखपृष्ठ
 चौपाल
 हाल में हुए परिवर्तन
 हाल की घटनाएँ
 समाज मुखपृष्ठ
 निर्वाचित विषयवस्तु
 यादृच्छिक लेख

 योगदान 

 प्रयोगपृष्ठ
 अनुरोध
 दान करें

 सहायता 

 सहायता
 स्वशिक्षा
 अक्सर पूछे जाने वाले प्रश्न
 देवनागरी कैसे टाइप करें
 दूतावास (Embassy)

 उपकरण 

 यहाँ क्या जुड़ता है
 पृष्ठ से जुड़े बदलाव
 फ़ाइल अपलोड करें
 विशेष पृष्ठ
 स्थायी कड़ी
 इस पृष्ठ पर जानकारी
 Wikidata प्रविष्टि
 यह लेख उद्धृत करें
 छोटा यू॰आर॰एल

 विकि रुझान 

 आज के रुझान
 हफ्ते भर के
 महीने भर के

 मुद्रण/निर्यात 

 पुस्तक बनायें
 पीडीएफ़ रूप डाउनलोड करें
 प्रिन्ट करने लायक

 भाषाएँ 

कड़ी जोड़ें

 अन्तिम परिवर्तन 11:08, 20 मई 2019।
 यह सामग्री क्रियेटिव कॉमन्स ऍट्रीब्यूशन/शेयर-अलाइक लाइसेंस के तहत उपलब्ध है; अन्य शर्ते लागू हो सकती हैं। विस्तार से जानकारी हेतु देखें उपयोग की शर्तें